《拟古十九首 其二 青青河畔草》
明代·姚光虞

灼灼池中花，茸茸涧边草。婉婉青楼女，粲粲颜色好。

悠悠理朱弦，缓缓歌窈窕。游子行不归，日夕念远道。

空房寂无人，沉忧涕盈抱。

作者简介：姚光虞，字继如。南海人。明世宗嘉靖三十四年（一五五五）举人。历仕十九年，官至庆远知府。尝从黄佐学，工词翰。著有《玉台》、《蓟门》、《西游》诸稿。清温汝能《粤东诗海》卷二八、清道光《广东通志》卷二八二等有传。